เอกชนแห่หารือคลัง ปรับตัวรับอีอินวอยซ์
เอกชนรับ อี-อินวอยซ์ แห่คุยคลังขอความชัดเจน ปรับการทำงาน
15 ม.ค. 2559

เอกชนรับ อี-อินวอยซ์ แห่คุยคลังขอความชัดเจน ปรับการทำงาน 
นายอนุชิต อนุชิตานุกูล ที่ปรึกษาคณะทำงานพัฒนาระบบชำระเงินอิเล็กทรอนิกส์ (อี-เพย์เมนต์) ของรัฐบาล เปิดเผยว่า ขณะนี้มีภาคเอกชนสนใจการเปลี่ยนระบบชำระภาษีเป็นอิเล็กทรอนิกส์ (อี-อินวอยซ์) เข้ามาพูดคุยแนวทางที่ชัดเจนจากรัฐบาล เพื่อปรับตัวรองรับการเปลี่ยนแปลงดังกล่าว เช่น สภาวิชาชีพบัญชี ที่ขอรายละเอียดไปปรับปรุงระบบซอฟต์แวร์การทำบัญชีแบบใหม่ รองรับการส่งข้อมูลภาษีเป็นอี-อินวอยซ์ให้กับหน่วยงานรัฐ แทนการใช้กระดาษ
ทั้งนี้ ในระยะแรกจะเลือกทำระบบอิเล็กทรอนิกส์ที่เกี่ยวกับธุรกิจก่อน เพราะมีเงินและธุรกรรมหมุนเวียนเกิดขึ้นทุกวัน และเป็นประโยชน์ต่อการขยายฐานภาษี และการลดใช้เงินสด จากนั้นจะขยายไปสู่การพัฒนาระบบชำระภาษีเงินได้บุคคลธรรมดา เชื่อมโยงกับเอกชนในการยื่นแบบภาษีและเอกสารประกอบ